钦定古今图书集成/明伦汇编/闺媛典/第292卷 > 皇清二十五 > 刘昱妻刘氏
## 钦定古今图书集成/明伦汇编/闺媛典/第292卷 > 皇清二十五 > 刘昱妻刘氏

按《吴桥县志》：刘氏，刘昱妻。赋性正方，言笑不苟，喜读书，习文字，见古来节烈事，辄叹赏竟日不置。十五归昱，眉案如宾。未几昱亡，氏年方十七，家人虑其少，劝之嫁氏以死。誓曰：“未亡人无子可守，即应相从地下，所以不死者，以堂上双亲耄老故也。我不为养，即无所依。” 由是躬操井臼，欢然承色笑，朝夕问省，四十年如一日。